Publication: Magyar Közlöny
Issue: MK-2003-97 (Year: 2003, Number: 97)
Era: 1990-2004
Section: az 52/2003. (VIII. 15.) GKM—FVM együttes rendelethez
Paragraph Index: 810

5. Minden pihentetõ állomásnak rendelkeznie kell az állatszállításról szóló 13/1999. (IV. 28.) KHVM—FVM együttes rendelet 11. §-a szerinti felszereléssel és berendezéssel az állatok szállítóeszközbe történõ be- és abból való kirakodása céljából. A be- és kirakodásra használt felszerelések padozata legyen csúszásmentes, és ha szükséges, legyenek ellátva oldalsó védelemmel. A hidak, rámpák, folyosók stb. rendelkezzenek oldalfallal, korláttal vagy egyéb oldalsó védelemmel, amely megakadályozza az állatok leesését. A rámpák hidak, le- és feljárók a lehetõ legkisebb lejtésûek legyenek. A folyosók úgy legyenek kialakítva, hogy az állatok sérülésének veszélye minimális legyen, valamint azok padozata az elcsúszás veszélyét a lehetõ legkisebbre csökkentõ borítással legyen ellátva. Különös figyelmet kell fordítani arra, hogy a szállítóeszköz és a rámpa, valamint a rámpa és a fogadó terület padozata között ne legyen jelentõs hézag, illetve szintkülönbség, amely az állatot ugrásra kényszerítheti, és ezáltal nagy valószínûséggel annak elcsúszását, elesését okozhatja. Minden pihentetõ állomást fel kell szerelni megfelelõ számú mozgatható vagy stabil rámpával, amelyeket úgy kell kialakítani és üzemeltetni, hogy az állatoknak a be- és kirakodás során ne kelljen 20°-osnál nagyobb lejtésû úton le- vagy felmennie.

Source: https://magyarkozlony.hu/hivatalos-lapok/fe6b49fbee9fdc9ddeed30f07217fd7629a2d198/dokumentumok/9c96acefdf2edbe417fc935289371b3b12a989e6/letoltes